Lolland-Falsters Stifts-Tidende, 1846-03-14
J Allgemeine Zeitung, have staaet adskillige Beretninger og Keiseren af Ruslands Ophold i Rom og om Kunstnernes store Forventninger med Hensyn paa Resultatet af dette Besøg. Der var noget Uhyggeligt ved disse Beretninger: de fremstillede en ingenlunde elskværdig Side af Kunstnerlivet i Rom, de fremstillede Kunstnerne som saa griske, saa begjærlige efter at gribe i den rige Keisers Pung. Fædrelandet meddeler følgende Brudstykke af et Brev fra Rom, der bekræfter de ovennævnte Beretninger, idet det omtaler den samme Side af Kunstnerlivet, der ved Keiserens Ophold har faaet Leilighed til tydeligere at vise sig: "Rom med sine rige Kunst samlinger og talrige storartede architectoniske Rester frembyder vistnok det gunstigste Opholdsted for Kunstneren; men Kunstnerlivet i denne Stad lider af et Onde, som, naar Kunstneren faaer Øinene op derfor, i høi Grad forbittrer ham Nydelsen af alle de Herligheder, der omgive ham. Det store og overveiende Parti af Kunstnerne hernede benytter nemlig Kunsten som et Middel til at skrabe Penge sammen. For at smigre og tilfredsstille den uddannede forkjælede Rige, male disse Kunstnere de meest leflende, vellystige og affecteerte Billeder. Men ikke nok hermed, de nedlade sig ofte til paa en personlig Maade at smigre de allerubetydeligste Mennesker, naar disse kun have Penge eller Jndflydelse, idet de lade sig bruge af dem som Leie tjenere, som levende Kataloger paa Gallerierne, til at arrangere deres Lystpartier osv. Ligesom de ved deres vellystige og brogede billeder fordærve Publicums Smag og fortrænge den alvorligere Retning i Kunsten, saaledes berøve de ved deres personlige Smigrerier Kunstneren den Agtelse, han bør nyde i Samfundet. Kunstnernes Ateliers betragtes derfor her i Rom oftest som Boutiker, hvor man aldeles ugenert kan gaae ind og tage de udstillede Sager i Beskuelse. Er der et Stykke der behager, tinges der om Prisen med Kunstneren, ligesom med en anden Udsælger. De Kunstnere, som ikke ville indlade sig herpaa og foragte at følge Strømmen, kunne let udsætte sig forat blive siddende med deres Arbeider. Ventes en bekjendt Rigmand eller et kronet Hoved hertil, bliver der strax almindelig Bevægelse i Leiren, for at vinde de Personer, der ville komme i Berøring med disse Store, kunne de ikke vindes paa anden Maade, saa skeer det ved Bestikkelser. Disse gamle Erfaringer tjente Keiseren af Ruslands Ophold i Rom paany til at bekræfte, Kunstnerne opfordredes af Vedkommende til at gjøre en Udstilling for Keiseren; flere af de betydeligste i de senere Aar i Rom præsterede Arbeider bleve ogsaa udstillede; Keiseren skal have betragtet dem med stor Glæde; man ventede derfor, at disse fortrinsviis vilde blive bestilte til Udførelse; men hvor stor var ikke Forbauselsen, da man ved Keiserens Bortreise fik at vide, at kun 10 til 12 Malerier, tilhørende Kunstnere af det tidligere omtalte Parti, vare valgte. Der ligger noget Nedslaaende i disse Erfaringer for den alvorligt stræbende Kunstner; Mange forlade ogsaa Rom for at komme ud af al Berøring med dette Onde, hvor meget de end af andre Grunde kunde ønske at blive. Gudtjeneste. Jmorgen begynder Gudstjenesten i Nykjøbing Kirke Kl. 10.